text stringlengths 0 17.2k |
|---|
elyo cakashingwila cakalekako kaya kalawishikana mu kutamfya bambi |
kwena pakubala ulya acilumbula akambe kuti e watendeka na kalwimbo ati |
ubwambe ubwambe |
bwamwikalaikala bwamubeye koshi |
cisongo |
bwamwikalaikala bwamubeye koshi |
ndikisoni |
kalaliki |
kumfwa nga afika pali ndikisoni kalaliki ali no kubutuka no kuyashila umubiye elyo balatamfyanya nga filya fine nsosele pamulu |
nomba nga cafuula bali no kulekana bonse umoumo basendama |
lelo uyo ashalikisha na kambe kuti balemusekuluka ababiye abati uleyapilwa amashisa |
no kumuwela balemuwela |
lelo nelyo cibe ifyo nao teti afulwe iyo balishiba ukuti kwangala fye |
limbi teti wishibe no ushele na kambe wine pantu nga ni nkampu kuti nao e ucilile na mukuwela |
akambe nako kene balangala cintobentobe na banakashi na balumendo lelo limolimo kuti abakashana beka na balumendo nabo beka |
kaililila ee nalepuka nshilepwike nalepuka nshilepwikee eee |
ukuta imisepe bwangalo bwa banakashi bekabeka abalumendo tabangalako |
imisepe fitwalo fya mu mpanga na mu fibolya te bantu balimba iyo |
konse ukwasangwa imisepe abakashana balayako baletola nga basanga yalipona |
kuti batoola fye ifingi tabasakamana na kubabwa kuli sepe wine cikulu imisepe yamoneka |
cilya ae ku mushi baifumya na mu fipapa yalabeka ye |
nga bapwisha baya ku kusaba ifisaye fya kuteelako |
ifisaye ni filya fitwala kuli sansa umukome umulungi na ku kasongole |
nga cili cimo batila icisaye |
ifisaye fyawamisha ni filya baswa ku mulungi na kuli sansa no mukome pantu e fyakosa tafitobeka bwangu kanshi e fyo bafwaisha |
ifisaye nga fyamoneka bali no kwisa ku mushi |
nga bafika bali no kumona pa lubansa apasebeka apasensebuka atemwa pa lukungu lwa nanda ya bafyashi babo epo bakolongana |
baimba ne cilindi icacluka baciwamya bwinobwino bashingulapo no kushingula |
cilya pauma elyo baisa ne misepe ne fisaye fyabo baikala bashinguluka icilindi |
pa kuta imisepe tabatila uyu naikata imisepe yakwe no yu iyo kuti basalapo fye iya munabo umo eyo baya mu kuta |
ifisaye fyena nelyo bakwate cimocimo te mulandu kuti ico batemwa eco balayangasha |
pa kutendeka kuti babika imisepe mu cilindi elyo balasooka |
uwasooka iyakumanina e wabalilapo ukuta |
elyo uulefwaya asosa bwangubwangu ati citampi umbi nao ati cikonka |
na pa kwikala ifyo fine emo bakonkanina mpaka bonse bashinguluka icilindi |
tabateela pamo pene iyo kuti uwakubalilapo ata nga atena bali no kumupoka nga ali no butete aleya fye apwa elyo umbi aisapoka nao |
nga baleta imisepe balemba ne nyimbo ishingi ishalekanalekana lelo nshili namaka ya kwibukisha shonse lumo ni ulu |
eleli iyeleli eleli iyeleli |
eleli iyeleli eleli iyeleli |
pa kutendeka ukwimba no kuta ifyo fine |
kuti aleti aposa icisaye pa mutwe aisafukula ne misepe mu cilindi yafumina kunse iyasalangana |
icisaye nga calaisa ku kupona ayanka pantu nga cafuntuka ninshi atena ababiye bamupoka |
ali no kubwesesha imisepe mu cilindi ukulingana nomo bapanganine nga umoumo atemwa ibiliibili nifyo fine |
ifyo fine abikilepo fye ukuposa ne cisaye pa mutwe aleyanka no kwanka |
nga alufyanya pa kwingisha imisepe mu cilindi ukucila pa nambala ilefwaikwa ninshi atena |
conse nga akumya kuli umbi pa kwingisha uibiye ninshi nalyo atena bamupoka no kumupoka |
nangu ilyo aleimba pa kupwishishisha ulwimbo apeema ilyo imisepe tailapwa kwingisha mu cilindi ninshi nalyo line atena |
limbi kuti atunsula icisaye bwangu bwangu asosa ati tunsu wandi |
ilyo ninshi umubiye talasosa ninshi ashuka ali no kubwekeshapo ukuta |
ilyo umo aleta aba bonse abashala bali no kulolekesha ifyo alecita |
bali no kumona ukuti tengishe mpendwa imbi mu cilindi kano fye iyo basosele |
kabili bali no kumona ukuti tapemene apikile fye umweo no kwimba aleimba |
nga acita cimo pali ifi nalumbula ninshi atena |
e calenga ali no kucenjela sana |
lelo nga aleta bwino afika na mwa bili mwa lune sano ukufika napo bapingwilile ukufika ninshi aleka cashalila ababiye |
uyu ninshi atapa |
nga bonse bakumana bafika apo bapimine ukupelela umo wena afilwa ashalikisha nangu cakuti kwashala fye kamo pa kufikapo bali no kumutuuta |
pakutampa balapingula ififunshi fibili atemwa fisano ifyo fine efyo bali no kutuuta uushitapile |
ilingi abakashana bateela imisepe umo bangalila |
eco kanshi teti ntile uko kutuuta kwa fifunshi kwa bunkalwe iyo |
kwangala fye no kufukisha icangalo cabo pakuti bonse baleshilimuka |
limolimo kuti no waishibisha wine camwalukila afilwa ukutapa nao baisamututa |
ico bonse balatuutana e calenga tabatuutana bulukubuluku epali nao limbi shamupopa aisa mu kulakalaka nga nankoko ali pa mani ilyo camufikila |
nga baleka ukuta umwine wa misepe ali no kusunga bwino pamo ne fisaye ifyakwisa mu kwangalila limbi |
imisepe cangalo ca kuleseshako icitendwe ilyo imilimo yacepako |
impeta mikoli ya fitwalo fya mu isonde ifitwala ku mipeta |
imipeta tayafula mu calo iyo yatulisha fye ku chiisha ku chungu na ku chilwa |
impeta cangalo icapikila nganshi kabili no kutemwikwa ku balumendo ba mishinku yonse |
na bakalamba nabo bene balangalako |
pa kukwata impeta kushitoola atemwa ukubombela no kushita ku batoola kale abapalama uko shitwala |
abakwata impeta batecla pamo kwaliba shimo ishakwesha fye ne shakulwisha |
intanshi tabalatendeka kuta babala babumba ibeta umwakuteela |
nga tapali ibeta ukuta teti kulondoloke |
pa kubumba ibeta babula iloba lya mu mukanda ilyakonda atemwa baimba ku culw balituntila napo balefwaila ukubumbila |
nga babumba bwino babika ne shililo bapwa baya nomba ku kufwaya indolo ya kubika mu ibeta pakuti mwatelela impeta shilenena bwinobwino |
umulolo kuti batwa basantikila limbi basheta fye elyo bashingwila mu ibeta |
kwaliba impeta shimo ishapaminwa isho babikamo umutofwe bapamina mu fipunda esho batila bacela lelo ishishapaminwa e misumbi |
kwaliba na shimbi ishafundumana na tunyondanyonda na shimatapala |
impeta nga shakwesha fye uukwete impeta ali no kutekako ababiye bonse umo bapelele balata no kuta balekufyanya no kukufyanya |
umo nga akufya ababiye bonse kuti aumfwa icilumba sana |
alaimba na kalwimbo ati ifwe tuli ba butete sokwesokwe ne lyande lya mpeta twali kute mpeta na bashimwansa mpinika |
ici cifi ici cafye ici candi ine ndi katyetye musanta kulu |
pa kusosa aka kalilumbo ninshi nabika ne mpeta mu minwe nafumbata |
elyo aleshifikina shilelila no kulila alesonta na babiye abashili na butete alesosa na mashiwi ayo yene tulembele pamulu |
kabili nga cabasekesha uukufishe atekako ababiye balata nakabili |
impeta nga shakulwisha amasange tayafula sana pantu cila muntu kuti naishiba ukuti nga bankufya ndeshala mu menso poko |
eico kanshi balasakamana nganshi lyonse ilyo baleta iimpeta sha kulwisha nelyo ishakuta fye balashinguluka ibeta |
bamo batemwa ukwikalila pe shililo pakuti cilebangukila pa kupinika abanabo |
bambi nabo batemwa ukwikalila ku mulu we beta pakuti balepulumuna isha kupulumununa |
bambi nabo mupepi ne shililo pe baleeshako pa kuta abanabo musoko |
bamo bata lunwe na baishiba cikofi |
e mulandu wine pa kwikala bafwaya mu fifulo ifibalingile ku kuso nelyo kulyo |
pa kulwisha pene kuti cila muntu naikwatila impeta shakwe bacela ne misumbi cintobentobe |
nga impeta shili mu ibeta umuntu onse aleshiba ulupeta lwakwe nga lwalya nangu eo balya |
ukulya e mukutila impeta nga shakontana ulwafumina kunse ninshi balulya |
nomba nga shafuma shonse ninshi shasandana |
limbi kuti ulupeta lumo lwine lwalya ishibiye shibili atemwa shitatu uku e kulya kobilikobili |
ukulya kumbi e mukuti ilyo impeta shilecinda mu ibeta |
elyo lumo baluteka pakati ishi shibili mumbali shalukontela pamo nomba balupela amaka lwena lwawa fye panshi |
ishi shibili shafumina na kunse ye beta ninshi lwanya |
Subsets and Splits
No community queries yet
The top public SQL queries from the community will appear here once available.